बुन्देलखण्ड : प्रान्त की कार्यशाला 14.06.2011 को राजकीय संग्रहालय में प्रान्तीय अध्यक्ष ई॰एम॰एन॰ गुप्ता की अध्यक्षता एवं सुरेन्द्र कुमार वधवा राष्ट्रीय महामंत्री के मुख्य आतिथ्य में सम्पन्न हुई। कार्यक्रम के दौरान रानी झाँसी शाखा के अध्यक्ष देवेन्द्र सिंह एवं संस्थापक अध्यक्ष राजेश जैन की विशेष प्रेरणा से उनकी शाखा के 9 सदस्यों ने विकास मित्र बनकर राष्ट्रीय महामंत्री को रु. 45900/- का ड्राफ्ट भेंट किया। कार्यक्रम का संचालन प्रान्तीय महासचिव मनोहर लाल चतुर्वेदी एवं राजेश जैन ने संयुक्त रूप से किया। राष्ट्रीय महामंत्री ने शाखा की संरचना एवं संविधान की जानकारी के साथ खुले मंच के माध्यम से सदस्यों की शंकाओं का समाधान किया एवं अपने आशीर्वचन से उपस्थित सदस्यों को विशेष निर्देश दिये। कार्यक्रम का आयोजन बुन्देलखण्ड प्रान्त एवं रानी झाँसी शाखा ने संयुक्त रूप से किया। कार्यक्रम में ई॰ मैथिलीशण गुप्ता, प्रदीप श्रीवास्तव, सी॰पी॰ अरोड़ा, महेश चन्द, डा॰ के॰जी॰ द्विवेदी का विशेष सहयोग रहा।